שיחה:דפוס ראשון

message: ענוותן כהלל, תודה על הערך. לא ברור לי מה טיבו של סוג ד' האם מדובר בדפוס ראשון שנדפס על פי כתב יד אחד והדפוסים האחרים על כתבי יד אחרים? או שמא מדובר במשהו אחר. אנא הבהר את דבריך. בתודה ארדף - שיחה 00:31, 9 בנובמבר 2011 (IST)
replies: text: :תודה. 
טיבו של סוג ד': דפוס ראשון שנדפס מכתב יד כמובן, אך איכות העתקת הדפוס מכתב היד, כנראה, לוקה בחסר. כלומר: המעתיק התרשל בהעתקה, דילג על שורות דומות וטעה בפתיחת ראשי תיבות, לדוגמה. כך שבדרך כלל לא אשמים כתבי היד אלא המעתיקים מהם. זה מה שכתבתי והתכוונתי בתחילה, אך מאז נערכו בערך כמה שינויים שלא על ידי. ענוותן כהלל - שיחה 14:27, 11 בנובמבר 2011 (IST)
replies: text: ::השינויים נערכו על ידי, וראה את המשך דבריי בפסקה הבאה. ארדף - שיחה 20:48, 12 בנובמבר 2011 (IST)
thread_title: תודה והערה

message: למעשה, הנושא שהערך דן בו שייך לערך נרחב בהרבה והוא 'מהדורה מדעית', ערך שלפי שעה עדיין לא קיים בויקיפדיה שלנו. המשא כבד מדי, אבל אני מוכן להתחיל בכתיבת הערך אם יצטרף אלי מישהו שמבין בתחום (ולא רק מהיבט הרבני).בתודה ובברכה ארדף - שיחה 22:54, 9 בנובמבר 2011 (IST) 
replies: text: :האמת היא שגם אני חשבתי לכתוב אותה (ואפילו אספתי כבר מעט חומר). בכל מקרה, אם אתה מתכוון לכתוב אותה, אז בתוך ערך "מהדורה מדעית" צריכה להיות התייחסות ליתרונותיה ולחסרונותיה, לתומכים ולמתנגדים לה, לצורותיה השונות של המהדורה המדעית (מתודות בחקירות), תחילת זמנה, הגדרתה, ורשימת מושגים בההדרה מדעית. ענוותן כהלל - שיחה 14:14, 11 בנובמבר 2011 (IST)
replies: text: :: מתוך כותלי דבריך נראה שאתה מצוי בעיקר בדבריהם של חוקרים תורניים שעוסקים בנושא - כל הדוגמאות שהבאת הם מחוקרים מעולם הרבנות והישיבות. אבל החומר העיקרי בנושא זה מצוי בעולם המחקר. כמובן שיש מקום גם לבירורים של מלומדים מעולם הישיבות. אבל יש מקום לתת את הבכורה למי שבא מעולם המחקר. בברכת שבוע טוב. ארדף - שיחה 20:53, 12 בנובמבר 2011 (IST)
replies: text: :::ייתכן שזה לא מדוייק. בערכים שהייתי שותף בעריכתם השתדלתי להביא מקורות מדעיים (אני מעריץ מקורות מדעיים לא פחות ממך...), והינך מוזמן לראות זאת בערכים שהייתי שותף בעריכתם. חלילה אינני בז לעולם המחקר, הוא עושה עבודת קודש. כך או כך, אני מאחל לך הצלחה רבה בכתיבת הערך, ובאמת אשמח לראות את מקורותיך המחקריים. ענוותן כהלל - שיחה 13:59, 14 בנובמבר 2011 (IST)
replies: text: ::::אני ממש שמח על הדו שיח המתפתח. שים לב שלא השתמשתי בדבריי במושג 'מדע' בכלל אלא במושג 'מחקר', ודברים בגו. לטעמי, השימוש בתואר 'מדע' 'מדעי' וכיוצא בכך שייך לתחום המתמטיקה ומדעי הטבע בלבד. כל מה שקשור לעולם הרוח, ובכללם ההדרת טקסטים עתיקים אינו מדע של ממש. בסך הכל אפשר לדבר על דיסציפלינה ועל מתודה. כשמבקשים לשחזר טקסטים שנכתבו לפני מאות ואלפי שנים קשה להגיע לנוסח המקורי בוודאות של מאה אחוז. איך שלא יהיה העיסוק בנושא זה מחייב מגע הדוק ויומיומי עם כתבי יד ועם הבנה פילולוגית מעמיקה. רק אם תרבה לעסוק בכך תראה עד כמה הדברים מסובכים ומורכבים. הרשיתי לעצמי להטיף לך כביכול, משום שאתה ענוותן כהלל ויודע אני שלא תקפיד עלי. שלך ארדף - שיחה 19:31, 14 בנובמבר 2011 (IST)
replies: text: :::::שם הערך הוא מהדורה מדעית, לא כי?! :) ענוותן כהלל - שיחה 20:27, 14 בנובמבר 2011 (IST)
replies: text: ::::::אתה צודק! (התכוונתי לפסקה האחרונה של דבריי ושכחתי את דבריי הראשונים) אבל נגררתי כאן אחר המקובל. למעשה, יש שני שמות למהדורות אלה 'מהדורה מדעית' לצד 'מהדורה ביקורתית'. אני מעדיף את השם השני. את השם 'מדע' יש להשאיר לדברים שאפשר לבדוק במעבדה. בהתנצלות ארדף - שיחה 21:18, 14 בנובמבר 2011 (IST)
replies: text: :::::::האם גם הינך סבור כי הנוהג המקובל כיום הוא להשתמש במונח "מהדורה מדעית" גדול לאין ערוך מהשימוש במונח "מהדורה ביקורתית"?! עכ"פ, אע"פ שלטעמי האישי יש העדפה למונח מהדורה מדעית, בכל זאת אם זה יהיה תלוי בי, אוכל להתפשר איתך על המונח מהדורה ביקורתית. אגב, נראה שאפשר לקבל את המונח מדע בנדון דידן; המונח מדע עוסק גם במדעים שאינם מדוייקים... קח לדוגמה את מדעי הרוח שכנראה כוללים גם את התחום שאנו מדברים אודותיו... בכל אופן, הנה עוד מקור לערך המדובר. ענוותן כהלל - שיחה 21:32, 14 בנובמבר 2011 (IST)
replies: text: ::::::::הוא אשר אמרתי. בשפות אחרות תחום מדעי הרוח מכונה Humanities כלומר, מה שקשור לרוח האדם. את החיבור 'בית הועד' אני מכיר היטב, יש שם מאמרים בודדים חשובים. ושוב את עיקר החומר לא תמצא שם. ארדף - שיחה 21:59, 14 בנובמבר 2011 (IST)
replies: text: ::::::::: מצויין. האמת והשלום אהבו. ענוותן כהלל - שיחה 22:53, 14 בנובמבר 2011 (IST)
thread_title: מי מתנדב לעזור לי להרחיב את הנושא?

message: סיימתי לקרוא את הערך עכשיו, נהנתי ושמחתי להעשיר את הידע שלי. כל הכבוד! כתוב בשפה גבוהה ויש הרבה מקורות. ישר כוח. מקווה לקרוא עוד ערכים חדשים ממך. מוזמן לקרוא ערכים שאני כתבתי, בזמנך החופשי. Shanshan18 - שיחה 05:03, 10 בנובמבר 2011 (IST)
replies: text: : תודה:) לכבוד הוא לי הזמנתך לקרוא את מאמרייך, אך איני יודע איך למצאם ענוותן כהלל - שיחה 14:31, 11 בנובמבר 2011 (IST)
thread_title:  משוב